
Съгласуването се извършва на основание чл. 21, ал. 5 от Закона за нормативните актове

	Постановление на Министерския съвет за изменение и допълнение на нормативни актове на Министерския съвет:
· Устройствен правилник (УП) на Министерството на икономиката и индустрията;
· УП на Държавната агенция за метрологичен и технически надзор;
· УП на Българския институт по метрология;
· УП на Комисията за защита на потребителите;
· УП на Държавната агенция за стоковите борси и тържищата

	от Устройствения правилник на Министерския съвет и на неговата администрация

	Относно раздел 1 „Проблем/проблеми за решаване“:
Относно Проблем 1
Описанието на проблема започва директно с това какво е необходимо да се направи, без да се опишат причините за предлаганите промени в щатните бройки на Държавната комисия по стоковите борси и тържищата (ДКСБТ) и на Комисията за защита на потребителите (КЗП). Необходимо е в оценката да се изясни защо са необходими тези промени, има ли данни, наблюдения, анализи или друга релевантна информация за констатирани проблемите в дейността на двете институции, така че да стане ясно защо съществуващите организационни структури на тези администрации трябва да бъдат укрепени с допълнителен административен капацитет. 
Относно Проблем 2
Описанието е общо и не става ясно в какво се състои проблема. Предлагаме да се поясни кои са конкретните функции на дирекция „Външноикономическа политика и международно сътрудничество“ и дирекция „Администриране и контрол на икономически дейности“, които трябва да се прецизират и да се посочи точно в какво се изразява проблема.
Напомняме, че в раздел 1 се посочат и описват единствено констатираните проблеми, а конкретните предложения за промени в устройствените правилници на засегнатите от промените институции следва да бъдат включени в раздел  4 при представянето на Вариант 2.
Относно раздел 4 „Варианти на действие. Анализ на въздействията“:
Напомняме, че вариантите на действие трябва да бъдат добре изложени, като във Вариант 1 „Без действие“ се разглежда актуалното състояние на структурите, численост, функции на административните звена, а при представянето на Вариант 2 подробно се описват предлаганите структурни промени, които трябва да бъдат съобразени с насоките от т. IV от настоящото становище (за Проблем 1), а за Проблем 2 да се посочат какви ще са конкретните функции на двете дирекции по отношение на политиката в областта на производството, представянето и продажбата на тютюневите и свързаните с тях изделия. Тази информация е необходима, за да се изясни, че промените ще бъдат извършени в съответствие с конкретната необходимост и при недопускане дублирането на функции на двете дирекции.
Относно раздел 11 „Информационни източници“: 
В този раздел предлагаме да се включат хиперлинковете на устройствените правилници на засегнатите от промените административни структури - Министерството на икономиката и индустрията, Държавната агенция за метрологичен и технически надзор, Българския институт по метрология, Комисията за защита на потребителите и Държавната агенция за стоковите борси и тържищата. 
Насоки за законосъобразно структуриране на администрацията:
1. При определяне на числеността е необходимо да бъдат съобразени разпоредбите на §16 от Закона за изменение и допълнение на Закона за администрацията, обн. ДВ, бр. 15 от 2012 г. и Механизма за извършване на компенсирани промени в рамките на числеността на персонала на администрацията на изпълнителната власт, одобрен с решението по т.3 от Протокол № 66 от заседанието на Съвета за административната реформа на 6 декември 2021 г.
2. При структурирането на общата администрация да бъдат съобразени разпоредбите на чл. 7 от Закона за администрацията.
3. При вътрешното структуриране да бъдат съобразени нормативите за численост, предвидено в Наредбата за прилагане на Класификатора на длъжностите в администрацията.
4. Да бъде установено разпределението на работното време съгласно чл. 51 и чл. 52 от Закона за държавния служител и др. 
5. Да бъдат спазени указанията съгласно писмо № 02.04-231 от 14 юли 2023 г. на главния секретар на Министерския съвет до главните секретари на министерствата и др.



	*   Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвет и на неговата администрация.

	**   При съгласуването по чл. 32 от Устройствения правилник на Министерския съвет и на неговата администрация кръгът от въпроси, проблеми и решения, разгледани в оценката на въздействието се съпоставя с кръга от въпроси, засегнати в проекта на нормативен акт.

	***   На основание чл. 30б, ал. 4 от Устройствения правилник на Министерския съвет и на неговата администрация е необходимо окончателната оценка на въздействието да бъде съобразена с препоръките от становището.

	****   На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове.

	ДИРЕКТОР НА ДИРЕКЦИЯ 
„МОДЕРНИЗАЦИЯ НА АДМИНИСТРАЦИЯТА“:

